《陈山龙君祠迎享送神曲》
宋代·龚颐正

君祝驾兮芬阳斯陈，鼓钟广享兮列鼎重茵。
君之宫兮屯云，蕙肴蒸兮芬芬。
我黍我稌兮抑亦荐其萍芹，君明其衷兮无吐芳新。

作者简介：宋处州遂昌人，字养正。本名敦颐。光宗受禅，改今名。龚原曾孙。宁宗嘉泰元年赐进士出身。历实录院检讨官，预修孝宗、光宗实录。迁秘书丞卒。博通史学。有《芥隐笔记》、《续释常谈》、《中兴忠义录》等。